**Тақырыбы:** Жыр алыбы – Жамбыл

**Мақсаты:**Жыр алыбы Жамбылдың ақындық талантын шәкірт жүрегіне ұялату арқылы поэзияны сүю, оны бағалай білуге ұғындыру.Оқушылардың сөйлеу мәдениетін дамыту, сөз өнерін қадірлеп, қастерлей білуге дағдыландыру, ақын өлеңдерін, поэзиясын сүйе білуге үйрету. Ақын шығармалары арқылы ұлтжандылық сезімін оятып, адамгершілікке, елінінің өнерін сүюге тәрбиелеу.

**Көрнекілігі:** жинақтық бұрыш, слайд

**Өтілу барысы**

Жамбыл Жабаевтың өмірі (**агит бригада**).

***1-жүргізуші:***

СәлЖүзге кеп бақыт тапқан ақын Жамбыл,

Дүниеге түгел кеткен атың Жамбыл.

Тілекке көп аңсаған бүгін жеттің,

Далада жасасаң да ғасыр Жамбыл.

Халық үшін төрге төсеп төсек етер,

Ағарған сақалы мен шашы Жамбыл.

Көтерген көкке төбе тірелгенше,

Иеді көпшілікке басын Жамбыл.

***2-жүргізуші:***

Қайырлы күн, құрметті көрермендер! «ХХ ғасырдың Гомері», жыр дүлділі, ғасыр ақыны, Жамбыл Жабаевтың 170 жылдығына арналған «Жыр алыбы - Жамбыл» атты мәнерлеп оқу сайысына қош келдіңіздер!

 **2-жүргізуші:**

Әділқазы, ақ қазыға бір сәлем,

Әділдікке бас иеді күллі әлем.

Жүйрік озар сайыстарда неше бір,

Сарапқа сал, әділдікпен шеше біл.

 ***1-жүргізуші:***

Енді қатысушыларымыздың білімдерін сараптап, әділ баға берушілермен таныстырып өтейік.

1. Директордың тәрбие ісі жөніндегі орынбасары – Умбетова Т.Е.

2. Кітапхана меңгерушісі –Каукербекова Р.С.

3. Психолог –Толетаева А.А.

 ***2-жүргізуші:***

Халық поэзиясының алыбы атанған Жамбылдың есімі дүние жүзі халықтарына кеңінен мәлім. Жамбыл- медресе, мектептің есігін ашып, қолына қалам ұстап, жазу-сызуды білмесе де, жастайынан домбыра тартып, жыр жаттады, қазақ халқының сөз өнерін үйренді, кейін ақындығымен елге әйгілі жыршы атанды.Ол «Көрұғлы», «Мұңлық- Зарлық», «Шаһнама», «Қыз Жібек» сияқты үлкен дастандарды бірнеше апта бойы жырлаған.

***1-жүргізуші:***

Жамбыл Жабаев - екі ғасырдың куәсі, жыршы-жырау, халық ақыны, ірі айтыскер ақын, «Халық поэзиясының алыбы», «ХХғасырдың Гомері», «Жамбыл – менің жай атым, халық- менің шын атым» деген ұлы тұлға.

***2-жүргізуші:***

Бүгінгі біздің кешімізде лицей қабырғасында оқып жүрген оқушыларымыз қара өлеңнің алыбы, даланың дархан данасы Жамбыл атаның өлеңдерінен сыр шертеді. Ендігі кезекті соларға берейік.

1. Умурзакова Жансая – 5А сынып оқушысы
2. Сәтімбек Ақнұр – 5Ә сынып оқушысы
3. Саттибай Ерасыл – 5Б сынып оқушысы

4.Сарсембай Жанерке – 5В сынып оқушысы

5.Жаксибаева Аружан – 5Г сынып оқушысы

6.Қайыржан Диас – 6А сынып оқушысы

7.Каспиева Нұрай – 6Ә сынып оқушысы

8.Қайдар Рүстемали – 6Б сынып оқушысы

9.Қайдар Айтолқын – 6В сынып оқушысы

***1-жүргізуші:***

Әділқазылар алқасы шешім қабылдағанша, қазақтың қара өлеңін кие тұтқан, жүрегінің түбінен қайнап шыққан асыл жырларымен қалың жұртшылықтың махаббатына бөленген Жамбыл бабамыздың мұражайына саяхат жасайық (слайдтан мұражайға саяхат).

***2-жүргізуші:***
Жамбыл бабамыздың өмірінен сыр шерте отырып, көрермендермен сұрақ-жауап ойынын ойнайық.

1. Жамбылдың әкесі кім?
2. Жамбылдың өлеңдері?
3. Жамбыл қай таудың атырабында дүниеге келген?
4. Жамбылдың пір тұтқан ұстазы кім?
5. Жамбыл қандай ақын?
6. Жамбылдың баласының аты?

***1-жүргізуші:***Сөз кезегін әділқазылар алқасына береміз. Сайысқа қатысқан оқушылар марапатталады.

***2-жүргізуші:***
Сиынып аруағына бабамыздың,

Киесін ұққандаймын даламыздың.

Жырлары-шежіресі еліміздің,

Сырлары-сағынышы санамыздың.

***1-жүргізуші:***

Жамбыл есімі қазақ халқы үшін, қазақ поэзиясы үшін аса қымбат. Ақын шығармаларының толық жинақтары бірнеше рет басылып шыққан, ол туралы зерттеу кітаптары жазылған, кинофильмдер түсірілген. Жамбыл атымен облыс, елді мекендер, көшелер аты бар.

Осымен Жыр алыбы – Жамбыл бабамыздың 170 жылдығына арналған кешімізаяқталды.Көріп тамашалағандарыңызға көп-көп рахмет.